**570. stjórnarfundur BSE haldinn í Búgarði  
10.4.2019 kl. 11.**

Mætt á fundinn. Gunnhildur G.(kom kl. 11.45), Birgir, Helga og báðir varamenn, Hákon Bjarki og Aðalsteinn Hallgrímsson. Guðmundur og Gestur boðuðu forföll.

1. **Fundargerðir.**  
   Farið yfir stjórnarfundargerð nr. 569 frá 4/3, ásamt aðalfundargerð frá 5/3 2019 og þær samþykktar og stjórnarfundargerð undirrituð.
2. **Tillaga um staðsetningar og tímasetningar á kynbótasýningum hrossa.**  
   Á aðalfundi var tillögu um staðsetningar og tímasetningar kynbótasýninga beint til stjórnar. Á fundinn mætti Gunnfríður E. Hreiðarsdóttir fagstjóri búfjárræktarsviðs RML og fór yfir vinnureglur og forsendur sýningahalds. Hjá henni kom fram að sýnendur ráða hvar sýningar eru haldnar með því að velja þann stað sem þeir telja bestan. 2017 var sýning á Melgerðismelum felld niður. Sýningar eru alltaf að verða dýrari vegna minni framlaga. Hlutverk RML að keyra áfram ræktunarstarf en ekki að velja aðstöðu. Nokkrar umræður voru um tillöguna og skýringar fagstjórans.  
   Ákveðið að senda tillöguna til Hrossaræktarsambands Eyfirðinga og Þingeyinga þar sem í greinargerð með tillögunni er gagnrýnt að ekki sé leitað heimamanna um afstöðu til sýningarhalds.
3. **Urðunarmál.**   
   Hlé var gert á fundinum og farið í vettvangsheimsókn á starfssvæði Gámaþjónustu Norðurlands. Helgi Pálsson rekstrarstjóri fylgdi stjórnarmönnum um svæðið með fróðleik um hvernig flokkun og urðun er háttað. M.a. kom fram hversu mikilvægt er að ganga vel um endurvinnslusorpið þannig að flokkun gangi sem best. Einnig að rúlluplast sé hreint og best að um hvítt plast sé að ræða, sem nýtist best í endurvinnslu.   
   Ákveðið að stefna á fund þriðjudaginn 16. apríl kl. 20 þar sem Helgi hjá Gámaþjón. komi og auk þess verði Hilda Jana Gísladóttir stjórnarformaður Eyþings einnig boðuð til að kynna framtíðaráform í urðunarmálum.  
   Markmið þess fundar verður að koma boðskap til bænda um hvernig er best að standa að málum.
4. **Afgreiðsla mála frá aðalfundi.**   
   Framkvæmdastjóri gerði grein fyrir afdrifum tillagna sem samþykktar voru á aðalfundi, sem sendar hafa verið til hlutaðeigandi aðila.
5. **Kjötmat nautgripa**. Umræða vegna EUROP mats í nautgripum sem var tekið upp á síðasta ári. Stjórnarfólk inn á því að flokkunin sé of neðarlega á mats skalanum. Margir ágætir skrokkar fari í P+. Þar fyrir neðan eru tveir flokkar P og P- en mikið af lélegu kjöti. Fyrir ofan séu margir flokkar sem eru ekki notaðir. Skynsamlegra væri að hafa megnið af kjötinu nálægt miðjum skala þannig að hann nýtist í báðar áttir.
6. **Þriðji orkupakkinn.** Aðalsteinn vakti máls á því máli sem deilt er um í þjóðfélaginu þessa dagana. Erfitt er að átta sig á hugsanlegum afleiðingum samþykktar málsins en áberandi er ótti við að málið leiði til þess að tilskipanir ESB komi til með að stjórna hver þróun og framvinda orkumála verður hér á landi. Ef á að álikta um málið þarf að skoða það betur.   
   Fundi slitið kl. 16.